VII. OSNOVNA ŠKOLA VARAŽDIN

OBRAZLOŽENJE IZVRŠENJA PROGRAMA I AKTIVNOSTI I OBRAZLOŽENJE RASHODA

ZA 2020. GODINU

**Program 080009 PONOS izvor 1415 i 11**

Projektom su omogućeni pomoćnici u nastavi za tri učenika. Rashodi prema Ugovorima o radu za tri pomoćnika u nastavi, te materijalnim pravima sukladno Kolektivnom ugovoru za zaposlenike u osnovnoškolskim ustanovama.

**Program 080013 SPAS II izvor 1424**

Projektom je omogućena prehrana 65 učenika u riziku od siromaštva, te naknada djelatnicima za rad na evidencijama za projekt. Prehrana uključuje obrok školske užine i ručak do 6.mj. 2020. godine.

**Program 080013 SPAS IV izvor 1430**

Projektom je omogućena prehrana 76 učenika u riziku od siromaštva. Prehrana uključuje obrok školske užine i ručak od nove školske godine 2020./2021.g.

**Program 510001 Plaće za djelatnike osnovnih škola iz državnog proračuna**

Programom su obuhvaćene plaće za redovan rad, prekovremeni i smjenski rad, rad s učenicima po prilagođenom programu, jubilarne nagrade, regres, božićnica, dar za djecu, naknade za bolovanje duže od 90 dana i smrtni slučaj, te naknada poslodavca zbog nezapošljavanja osoba s invaliditetom. Rashode za zaposlene i naknadu financira Ministarstvo znanosti, obrazovanja i sporta.

**Program 540001 FINANCIRANJE ZAKONSKOG STANDARDA izvor 12**

Programom se financira zakonski standard materijalnih rashoda škole. VII. Osnovnu školu u 2020./2021. godinu polazi 253 učenik i zaposleno je 28 učitelja, 2 stručne suradnice i 10 tehničkog osoblja. Sukladno raspoređenim sredstvima i planu Grada Varaždina zakonski standard obuhvaća rashode: službenih putovanja, stručnog osposobljavanja zaposlenika, troškove korištenja osobnog vozila u službene svrhe, uredskog materijala (materijal za uredsko poslovanje, toneri, higijenski materijal (higijenske role papira i dazificijensi zbog sprečavanja širenja Covid-19 pandemije), sredstva za čišćenje, pretplate,materijal i kemikalije za nastavu), energenata (struja, plin, motorni benzin), materijala i dijelova za potrebe održavanja škole, sitnog materijala (šestari, trokut,kutomjer,udaraljke,art platna,plastifikator,rezač papira,trimer,kolica za čišćenje,zvučnici,globusi,kružna pila,puhač lišća,vaga,preklopne stolice,kuhalo,mikrovalna,bojler), radne i zaštitne odjeće i obuće za spremačice, usluge telefonije, poštarine, usluga tekućeg i investicijskog održavanja (servis vatro-aparata, popravci računala, fotokopirnih aparata, traktorske kosilice, brušenje i lakiranje parketa, godišnji servisi plinske rampe i plamenika, ispitivanja plinskih instalacija i kuhinjskih aparata, godišnji i redovni servisi na postrojenju za grijanje, skidanje i montaža sigurnosnih ventila u kotlovnici, ispitivanje i podešavanje sigurnosnih ventila u kotlovnici,

popravak traktorske kosilice, popravak projektora, sobolikarski i ličilački radovi, brušenje i lakiranje parketa, tapeciranje), komunalne usluge (komunalna naknada, dimnjačarske usluge, deratizacija, utrošci vode, odvoz otpada), zdravstvenih pregleda (sanitarni pregledi kuharice, odvjetničke usluge, sistematski pregledi zaposlenika prema Kolektivnom ugovoru, mikrobiološka ispitivanja), računalnih usluga (održavanje programske opreme i mrežnih veza), ostalih usluga (usluge kopiranja, provjera vjerodostojnosti diploma), premija osiguranja imovine, članarina, usluga platnog prometa.

**Program 540003 ODRŽAVANJE I OPREMANJE OŠ izvor 12**

Programom se financiraju rashodi nabave računala za zbornicu, monitora za tajništvo, printera za računovodstvo i pedagoga, školske ploče na stalku sa crtovljem za 1. razred, projektna dokumentacija za nadstrešnicu-učionicu na otvorenom i dio nadstrešnice-učionice na otvorenom, sukladno planu Grada Varaždina.

**Program 550001 Produženi boravak izvori 11 i 72**

Programom je financirani produženi boravak u školi prema Zaključku Grada Varaždina (izvor 11 i 72) i to plaća za učiteljice koje rade u produženom boravku te školska užina i ručak. Cijene školske kuhinje i ručka te produženog boravka određene su Zaključcima Grada Varaždina za školsku godinu. Dio plaće financiraju roditelji plaćanjem produženog boravka, a najvećim dijelom plaće financira Grad Varaždin. U školskoj kuhinji se hranilo 244 učenika, a njih cca 20 po danu je i ručalo.

**Program 550014 Održavanje objekata osnovnih škola izvor 402**

Programom na izvoru 402 je financirana je nabava dijela nadstrešnice-učionice na otvorenom.

**Program 550020 Dodatne i dopunske aktivnosti izvori 11 i 22**

Programom su se iz izvora 11 sukladno Zaključcima i planu Grada Varaždina financirali rashodi prijevoza učenika u školu i iz škole, te dio rashoda sistematskih pregleda zaposlenika prema Kolektivnom ugovoru. Prijevoz u školu je koristilo 188 učenika. Sistematske preglede je obavilo 12 zaposlenika.

Programom iz izvora 22 su se sukladno Zaključcima Varaždinske županije financirali materijalni troškovi natjecanja (prehrana mentora u učenika sudionika natjecanja i uredski materijal) i naknade mentorima na županijskim natjecanjima iz predmeta: njemačkog jezika i tehničke kulture. U VII. Osnovnoj školi se provodilo županijsko natjecanje iz njemačkog jezika i bilo je ukupno 76 sudionika od toga 55 učenika i 31 mentor i pratitelj učenika na natjecanju. Na županijski natjecanjima je sudjelovalo ukupno 41 učenika VII.

**Program 550024 Školski medeni dan izvor 21**

Programom je financirana nabava meda za učenike prvih razreda škole, njih 31, sukladno Zaključku Grada Varaždina.

**Program 550025 Školsko mlijeko izvor 21**

Programom se financirao mliječni obrok za 135 učenika 1.-4.razreda sukladno Ugovoru o

provedbi Školske sheme voća te mlijeka.

**Program 550026 Školsko voće izvor 21**

Programom se financirao voćni obrok za 253 učenika 1.-8.razreda sukladno Ugovoru o provedbi Školske sheme voća te mlijeka.

**Program 550008 Maturalna putovanja izvor 72**

Programom se financiraju rashodi jednodnevnih izleta učenika prema Godišnjem planu i programu rada škole.

**Program 550011 Stručno osposobljavanje nastavnika izvor 71 i 72**

Programom su se na izvoru 72 financirali rashodi stručnog osposobljavanja bez zasnivanja radnog odnosa za učitelja. Iz vlastitih prihoda 71 su se financirali rashodi reprezentacije te rashodi kao što su medalje, knjige-pokloni za učenike završnih osmih razreda.

**Program 550012 Športske aktivnosti učenika izvor 72**

Program se nije provodio iako je bio u planu.

**Program 550013 Školske manifestacije i ostali programi izvor 71 i 72**

Programom se iz izvora 71 financira rad Učeničke Zadruge „ PINKLEC“. U zadruzi djeluje 5 sekcija i to tehničke aktivnosti, grupa za likovno-estetsko uređenje, izrada prirodne kozmetike, foto grupa.U sklopu sekcija radi 5 učitelja- voditelja sekcija i 41 učenika. Zadruga posluje tako da prodaje radove koji učenici izrađuju u sklopu sekcija i za to kupuju potreban materijal za rad u Zadruzi.

Iz izvora 72 podmirivali su se rashodi nabave školskih časopisa, mapa, testova, zbirki, priručnika, završnog fotografiranja i osiguranja učenika.

**Program 550035 Opremanje osnovnih škola izvor 21, 301 i izvor 71**

Programom se iz izvora 21 financirala nabava knjiga- lektire za školsku knjižnicu te inventar za nastavu iz onih predmeta koju je obuhvatila kurikularna reforma prema planu za 2020. godinu sukladno odlukama MZO-a. Time je uz knjige nabavljena slijedeća oprema: kamera, fotokopirni aparat, školske ploče i ploče na stalku.

Programom se na izvoru 301 ostvarila donacija slikovnice.

Programom se iz izvora 71 financirala nabava opreme prema potrebama škole iz prihoda koje škola ostvaruje prema Ugovorima o zakupu školske dvorane, kamata na depozit na žio-računu škole te rabatima koja škola ostvaruje provođenjem postupka nabave. Nabavljeno je: vreće za skakanje, prijenosni CD radio,uredska stolica, školske klupe jednosjedi,dio za nabavu konvekcijske pećnice i dio za izgradnju nadstrešnice-učionice na otvorenom.

**Program 550038 Drugi obrazovni materijal za učenike OŠ izvor 11,110**

Programom su se iz izvora nabavljali dodatni obrazovni materijali za učenike OŠ (radne bilježnice i ostali radni materijal) koji su se financirali iz Proračun Grada Varaždina sukladno odluci Grada Varaždina.

**Program 550039 Udžbenici za učenike osnovnih škola izvor 21**

Programom se financiraju udžbenici i radni udžbenici za učenike svih razreda od 1.-.8. koji pohađaju školu. Udžbenike financira Ministarstvo znanosti, obrazovanja i sporta.

**Višak i manjak prihoda poslovanja**

**Proračunski dio**

1. Metodološki manjak prihoda poslovanja nad rashodima poslovanja od strane osnivača Grada Varaždina iznosi 171.295,66 HRK. Obveze Grada Varaždina su za plaće pomoćnika u nastavi 12/20, plaću za redovan rad u produženom boravku 12/20 obveze za materijalne rashode te rashode za nabavu nefinancijske imovine prema računima sa datumom do 31.12.2020.godine. Spomenute obveze biti će podmirene u siječnju/veljači 2021. godine prema dospijećima računa.

2. Metodološki manjak prihoda poslovanja nad rashodima poslovanja od MZO- a iznosi 42.856,29 HRK. Obveze MZO-a za 2020. godinu odnose se na: plaću 12/20, naknadu za nezapošljavanje osoba s invaliditetom 12/20, jubilarnu nagradu, naknade za bolovanja preko 42 dana, naknade za smrtni slučaj i one će biti podmirene u siječnju 2021. godine.

Ukupni prenešeni manjak poslovanja iz prethodne godine u 2020. godinu iznosi 137.179,45 HRK, a ostvareni manjak poslovanja u 2020.godini iznosi 214.151,95 HRK. Navedeni manjak poslovanja odnosi se na proračunski dio odnosno proračun Osnivača Grada Varaždina i MZO-a.

**Vanproračunski dio**

U 2020. godini ostvaren je višak prihoda nad rashodima poslovanja u iznosu 13.973,91 HRK.

Izvori viška poslovanja iznosa 86,10 HRK su vlastiti prihodi ostvareni od zakupa školske dvorane, prihod od kamata na depozit na žiro-računu škole, rabata na količinu koje škola ostvaruje na osiguranje učenika, pretplate na časopise, nabavu testova, priručnika, mapa, zbirki, radnih bilježnica a koje kao depozit ostaje na žiro-računu škole nakon pologa prihoda od sufinanciranja i plaćanja navedenih rashoda.

Izvor viška poslovanja u iznosu 13.887,81HRK je od sufinanciranja školske prehrane.

Preneseni višak iz 2019. godine u 2020. g. je 11.368,93 HRK.

Ukupni višak prihoda (višak prihoda prethodnih godina + višak prihoda 2020. godine) iznosi 124.342,84 HRK.

U prilogu je odluka o raspodjeli rezultata poslovanja 2020. godine koja uključuje vanproračunski dio .

U Donjem Kućanu, 22.02.2021.

Ravnatelj:

Jurica Hunjadi